  Туспуктэм: vk.com (УдМульт) Татьяна Пунгина Наталия Сильвестрова Удмуртиысь 10 ёросысь нылпиос «УдМульт - Луло Мунё» ӵектос улсын калык мунёос сярысь мультфильмъёс кылдыто. 2022-тӥ арын ӵектос Азьмуртлэн грантъёсъя фондэзлэн вожвылъяськоназ вормиз. Со сярысь ивортодэтъя «Удмуртия» агентстволы ӵектослэн авторез Ольга Фархутдинова вераз. « Ӵектослэн ужпумез - ас ёросэдлэсь мунёзэ лулъяны но солэсь историзэ возьматыны. Котькуд мультфильмын одӥг ёрос сярысь вераське, со аспӧртэмлыкез луэ » Ольга Фархутдинова, ӵектослэн авторез Удмурт кылын мультфильмъёсты 7 аресысен 12 аресозь нылпиос но мультстудиысь дышетӥсьёс лэсьтӥзы. Сям-йылолъёсты, шулдыръяськонъёсты эскерыса, соос калык мунёлэн аспортэмлыкез сярысь сценарий гожтӥзы. Ёрос мунёос сярысь историосты возьматон 2023-тӥ арын толшоре « УдМульт - Луло Мунё» группаын ортчоз. Ӵектосэ 10 ёросъёсысь мультстудиос пырисько: Юсь черкогурт, Лудорвай гурт, Дэри черкогурт (Дэри ёрос), Якшур-Бӧдья черкогурт (Якшур-Бӧдья ёрос), Ува каргурт (Ува ёрос), Шаркан черкогурт (Шаркан ёрос) Сьӧлта черкогурт (Сьӧлта ёрос), Уча гурт (Можга ёрос), Эгра каргурт (Эгра ёрос), Красногорск черкогурт (Красногорск ёрос). Тодэ вайытом, удмурт кылын нылпи анимациез азинтонъя ӵектосэз улонэ 2021-тӥ арын пыӵатыны кутскизы. Тегъёс: Удмуртия Лулчеберет нылпиос удмуртлык  